  Туспуктэм: council.gov.ru Майя Бывальцева Дарья Ушакова 9-тӥ толсуре Удмуртиысь Кун Кенешын кунлыкъя «Отечество. История. Герои» урок ортчиз. Со улсын пиналъёслы нырысетӥ паспортсэс сётӥзы, Федераци Кенешлэн «За проявленное мужество» медальёсыныз пусйизы. Ужрадэ ивортодэтъя «Удмуртия» агентстволэн корроспондентэз вуылӥз. Пинал батыръёс пӧлын Вотка ёросысь пияш но нылаш. 2022-тӥ арын 23-тӥ тулыспалэ 4 час котырын соолэн коркаязы тылпу потӥз. Улӥсьёсты поттон дыръя трос нылпиё анай валаз, одӥгез пиналыз ӧвӧл шуыса. Агаез но апаез ньыль аресъем вынзэс кыкетӥ этажысь ӝӧк улысь шедьтӥзы, со кышкаменыз отчы ватӥськем. Озьы ик думетын пукись пунызы сярысь но ӧз вунэтэ. Пиналъёслэн атайзы верамъя, шимучыр бере соос воштӥськизы – рос-просгес, ог-огзылы матынгес луизы. Со сяна, ужрадын Кун Кенешлэн тӧроез Владимир Невоструев но «Генеральское собрание» мер огазеяськонлэн кивалтӥсез Григорий Желудов пиналъёслы вордскем шаерез гажан мылкыд пыӵатон ӧрын валче ужан сярысь тупанкыл гожтӥзы. Кунлыкъя урок Атыкай музъемлэн геройёсызлэн нуналзылы, Россилэн но Удмуртилэн Кункат нуналъёссылы сӥземын вал. Тегъёс: пиналъёс данъетъёс КунКенеш  